Keity Meier

Keity Meier (sündinud 27. jaanuaril 1995) on eesti mootorrattasportlane. Ta on keskendunud trial- ehk trikimootorrattaga (ka traielmootorratas) sõitmisele ning kogunud tuntust riskantsete trikkidega: ta on sõitnud mootorrattaga üle Tartu laululava kaare, Tartu Kaarsilla ning 2021. aasta oktoobris tegi oma mootorrattaga 11-meetrise hüppe Tornimäe 7 katuselt Swissôteli katusele. Kuna hüpe toimus 117 meetri kõrgusel, oli see sellise mootorrattaga maailmas ainulaadne saavutus. Keity Meier alustas 2015. aastal ajalooõpinguid Tartu ülikoolis. Keity Meier on Tapalt pärit, ta veetis lapsena palju aega isa garaažis ja esimese mootorratta ostis 12-aastaselt. Trialimootorratta sai 15-aastaselt tänu kohalikule ala entusiastile. Ka tema õde Meriliis Meier alustas 2011. aastal trial-jalgrattaga võistlemist. 2019. aastal osales mootorrattal Marvel Universe'i etendustes mitmes riigis. Oma esimesel hooajal 2010 võitis ta Balti Meistrivõistluste juuniorite tiitli. Ta saavutas esimese eestlasena naiste trial'i Euroopa meistrivõistlustel etapivõidu ning lõpetas hooaja kokkuvõttes üheksandal kohal. 2019. aastaks oli temast saanud oma valdkonnas Balti riikide parim. 2017. hooajal saavutas Euroopa Meistrivõistlustel üldarvestuses 6. koha. 2022. hooajal saavutas Keity MM karikasarjas Trial2 üldarvestuses 6. koha.[viide?] 2012 – Eesti parim naismotosportlane[viide?] 2015 – Aasta Uustulnuk (FIM Rahvusvaheline Motoföderatsioon) Eesti parim naismotosportlane 2016 – Eesti parim trialisõitja[viide?] 2017 – Eesti parim naismotosportlane, Eesti parim trialisõitja 2022 – Eesti parim naismotosportlane, Eesti parim trialisõitja 2022 – Maailma Meistrivõistluste Trial2 karikasarjas 6. koht 2023 – Maailma Meistrivõistlustel TrialGP Women 9. koht 2023 – Triali Eesti Meistrivõistlused 1.koht mootorrattasport trialmoto "The Rider ... Keity Meier". Vaadatud 29.12.2021. Viljar Voog (22.7.2015). "KEITY MEIER – tsiklipiiga, kes ei karda kõrgelt kukkuda". Õhtuleht. Vaadatud 11.10.2021. "Mootorrattaga Tartu Kaarsilla ületanud uljaspea käis politseis kohvil". Lõunaleht. 16.10.2020. Originaali arhiivikoopia seisuga 11.10.2021. Vaadatud 11.10.2021. "Tsiklinaine Keity Meier planeerib pöörast trikki taeva all: tegelikult ma kardan kõrgust". Õhtuleht. 7.10.2021. Vaadatud 11.10.2021. Alvar Tiisler (10.10.2021). "VIDEO | Eesti mootorrattur Keity Meier tegi maailmas ainulaadse hüppe". ERR. Vaadatud 11.10.2021. Mariliis Mõttus (9.12.2021). "Kultuur masinast. Intervjuu Keity Meieri ja Valge Tüdrukuga". Müürileht. Vaadatud 10.12.2021. Rauno Kais (4.9.2014). "Keity Meier Euroopa meistrivõistlustel üheksas". Motorsport. Vaadatud 11.10.2021. "KEITY MEIER 21 Y/O - ESTONIA". FIM Women. 17.10.2016. Originaali arhiivikoopia seisuga 11.10.2021. Vaadatud 11.10.2021. Merly Raudla (22.11.2019). "Keity Meier kihutab motikaga suurel laval, tulnukakostüüm üll". Virumaa Teataja. Vaadatud 11.10.2021. Aivi Pargi (17.6.2011). "Traielisõitjad tõid nädalavahetusel Tapale elevust" (PDF). Sõnumileht. Vaadatud 11.10.2021. "Keity Meier pälvis FIMi aasta uustulnuka tiitli". Tapa.ee. 21.9.2015. Vaadatud 11.10.2021. Kais, Rauno. "Aasta motosportlane on Hannes Soomer". "Motosportlaste Kuulsuste Halli valiti Avo Leok ja Aigar Leok, aasta motosportlased on Kert Varik ja Keity Meier". Eesti Mootorrattaspordi Föderatsioon. 16. jaanuar 2023. Vaadatud 23. jaanuaril 2023. "FIM Women's Trial World Championship | FIM". www.fim-moto.com. Vaadatud 20. novembril 2023.